ബജാജ് പള്സര് നിരയിലെ വല്ല്യേട്ടന് എത്തി പള്സര് എഫ് 250, എന്250 മോഡലുകള് അവതരിപ്പിച്ചു ഇന്ത്യന് ഇരുചക്ര വാഹന നിര്മാതാക്കളായ ബജാജിന്റെ പള്സര് നിരയില് 220 മോഡലിന്റെ ആധിപത്യം തകര്ത്ത് പുതിയ കരുത്തര് എത്തിയിരിക്കുകയാണ്. ബജാജ് എത്തിച്ചിട്ടുള്ള ഈ രണ്ട് മോഡലുകള്ക്കും കരുത്തരായ എതിരാളികളാണ് നിരത്തുകളില് ഉള്ളത്. പള്സര് 250 നേക്കഡ് മോഡല് യമഹ FZ250യോടും സുസുക്കി ജിക്സര് 250യോടും മത്സരിക്കുമ്ബോള് പള്സര് എഫ്250 സുസുക്കി ജിക്സര് എസ്.എഫ്.250യുമായി ഏറ്റുമുട്ടും. എഫ് വേരിയന്റ് ഫെയേഡ് പതിപ്പും എന് വേരിയന്റ് നേക്കഡ് മോഡലുമായാണ് എത്തിയിട്ടുള്ളത്. ഈ ബൈക്കുകള്ക്ക് യഥാക്രമം 1.40 ലക്ഷം രൂപയും 1.38 ലക്ഷം രൂപയുമാണ് എക്സ് ഷോറും വില. നിലവില് നിരത്തുകളിലുള്ള പള്സര് മോഡലില് നിന്ന് തികച്ചും വ്യത്യസ്തമായ ഡിസൈനാണ് രണ്ട് മോഡലിലും നല്കിയിട്ടുള്ളത്. മസ്കുലര് ഡിസൈനിലാണ് എഫ് 250 ഒരുങ്ങിയിട്ടുള്ളത്. വോള്ഫ്ഐ ഡിസൈനാണ് മുഖഭാവത്തിനുള്ളത്. എതിരാളികളായ നേക്കഡ് ബൈക്കുകളുമായി മത്സരിക്കാന് പോകുന്ന രൂപഭംഗിയാണ് നേക്കഡ് മോഡലില് നല്കിയിട്ടുള്ളത്. എല്.ഇ.ഡി. പ്രൊജക്ഷന് ഹെഡ്ലാമ്ബ്, പുതിയ എന്ജിന് കൗള്, വലിയ പെട്രോള് ടാങ്ക്, സ്പ്ലിറ്റ് സീറ്റ്, സ്റ്റൈലിഷായി നല്കിയിട്ടുള്ള ഗ്രാബ് റെയില്, ബ്ലാക്ക് ഫിനീഷിങ്ങ് അലോയി വീലുകള്, ബോഡിയില് നല്കിയിട്ടുള്ള ഗ്രാഫിക്സ് ഡിസൈനുകള് തുടങ്ങിയവയാണ് നേക്കഡ് മോഡലിനെ സ്റ്റൈലിഷാക്കുന്ന ഘടകങ്ങള്.The post ബജാജ് പള്സര് നിരയിലെ വല്ല്യേട്ടന് എത്തി പള്സര് എഫ് 250, എന്250 മോഡലുകള് അവതരിപ്പിച്ചു first appeared on MalayalamExpressOnline.